শাহরাম শাবপারেহ

শাহরাম শাবপারেহ (, জন্ম: ৬ ফেব্রুয়ারি ১৯৪৮, তেহরান) একজন ইরানি পপ গায়ক, গীতিকার, সুরকার এবং অভিনেতা। ১৯৬০-এর দশকে তার সঙ্গীতপেশার গোড়াপত্তন হলেও ১৯৭৭ সালে প্রকাশ করেন তার প্রথম একক অ্যালবাম রক অ্যান্ড রোল। প্রায় পাঁচ দশকের সঙ্গীতজীবনে তার পঁচিশের অধিক একক অ্যালবাম প্রকাশিত হয়েছে। এছাড়াও একাধিক নিজস্ব সঙ্গীত সংকলন করেছেন। শাবপারেহকে ফার্সি পপ সঙ্গীতের সম্রাট আখ্যা দেয়া হয়। ১৯৭০-এর দশকে অভিনয় শুরু করেন তিনি, এবং অরোজ দেজলে (১৯৭৪), শব-ই গরিবান (১৯৭৫), আলাফা-ই হার্জ (১৯৭৬), মাহিহা দার খাক মিমিরান্দ (১৯৭৭), এবং বুয়ি গন্দম (১৯৭৭) ইরানি চলচ্চিত্রে কাজ করেছেন। পাশাপাশি তিনি টেলিভিশন ধারাবাহিকেও কাজ করেছেন।

প্রাথমিক জীবন

শাহরাম শাবপারেহ ৬ ফেব্রুয়ারি ১৯৪৮ সালে ইরানের তেহরানে এক সঙ্গীতপ্রিয় পরিবারে জন্ম নেন। তার বাবা মোহাম্মদ, একজন সামরিক কর্মকর্তা এবং মা, ফুরোজ্জামান, একজন শিক্ষাবিদ। এরা দুজনেই বাদ্যযন্ত্র বাজাতেন। শাহরামের দুই ভাই শাহবল ও শাহনাম এবং বোন শাহনাজ সঙ্গীত পেশায় জড়িত ছিলেন। শাহবল, একজন ক্যারিনেট বাদক, যিনি ১৯৬০-এর দশকে হাসান শামীমাজাদ, শাহরাম শাবপারেহ এবং ফরহাদ মেহরাদ সহযোগে "ব্ল্যাক ক্যাট", কিংবদন্তি ফার্সি পপ সঙ্গীত ব্যান্ডের প্রতিষ্ঠাতা। শাহনাম টেক্সাসে বসবাসরত একজন পেশাদার গিটারবাদক এবং বোন শাহনাজ পিয়ানোয় সম্মানিত ভিয়েনা সঙ্গীত সংরক্ষণ বিষয়ে স্নাতক।

কর্মজীবন
১৯৬০-এর দশকের গোড়ার দিকে ১৩ বছর বয়সে তিনি ড্রাম বাদক হিসাবে কর্মজীবন শুরু করেছিলেন। ১৬ বছর বয়সে তিনি কাস্পিয়ান সমুদ্রের নিকটবর্তী উত্তর ইরানের রিসর্ট মোটেল ঘো-তে প্রথম ফার্সি পপ শৈলীতে বিটলসের "আই স হার স্ট্যান্ডিং দেয়ার" গানের পুনর্নির্মাণের মাধ্যমে পেশাদার সঙ্গীত পরিবেশন করেছিলেন। ১৯৬০-এর মাঝামাঝি সময়ে, ১৭ বছর বয়সে তিনি "রেবল্স" নামে নিজের একটি ব্যান্ড গঠন করেছিলেন। পরবর্তীতে ব্যান্ডটিতে তরুণ ইবি (ইব্রাহিম হামেদি) এবং শিয়াবাশ ঘোমায়শি এই ব্যন্ডে বাজিয়েছিলেন।

পরে শাহরাম গায়ক হিসাবে খ্যাতি লাভ করে এবং ইরানে ইসলামি বিপ্লবের আগে ইরান থেকে অভিবাসনে ক্যালিফোর্নিয়ার লস অ্যাঞ্জেলেস চলে যান। এযাবৎ তিনি যুক্তরাষ্ট্রে বসবাস করছেন। ৫০ বছরের কর্মজীবনে, তিনি ইরানি সমাজের একজন জনপ্রিয় শিল্পী এবং তার কনসার্টগুলো বিশ্বজুড়ে ইরানিদের দ্বারা প্রশংসিত হয়েছে। তিনি পার্সিয়ান ট্যালেন্ট শো'র একজন বিচারক।

১৯৭৭ সাল থেকে তিনি চলচ্চিত্রে অভিনয় শুরু করেন, তার প্রথম চলচ্চিত্র অরোজ দেজলে সে বছরই মুক্তি পায়।

ডিস্কোগ্রাফি

স্টুুডিও অ্যালবাম
 রক অ্যান্ড রোল (১৯৭৭)
 গর্গ বা বাড়ে (১৯৭৭)
 দিওয়ার (১৯৭৯)
 মোসাফের (১৯৮১)
 ইরান ইরান (১৯৮২)
 শহরে ইশঘ? (১৯৮৩)
 তেলেস্ম (১৯৮৪)
 মাদ্রেসে (পারিয়াহ) (১৯৮৫)
 স্পার্ক (১৯৮৬)
 বাঘে আলেফবা (১৯৮৭)
 হিচ কোডযা ইরান নিমিশে (১৯৮৬)
 খেজালাটি (১৯৮৮)
 শাগের্ড-এ-আভাল (১৯৯০)
 সামার অব নাইন্টিটু (১৯৯২)
 সামার অব নাইন্টিফোর (১৯৯৪)
 স্টোরি (১৯৯৫)
 দো রাহি (১৯৯৬)
 রিদম অব দ্য নাইট (১৯৯৮)
 দিদার (১৯৯৯)
 দোনিয়া (২০০১)
 ফায়ার (২০০৫)
 তাপেস (২০০৮)
 তার তা গীতার (২০১২)

চলচ্চিত্রের তালিকা
 অরোজ দেজলে (১৯৭৪)
 শব-ই গরিবান () (১৯৭৫)
 আলাফা-ই হার্জ () (১৯৭৬)
 মাহিহা দার খাক মিমিরান্দ () (১৯৭৭)
 বুয়ি গন্দম () (১৯৭৭)

আরো দেখুন
 ইরানি পপ সঙ্গীত
 ইরানি সঙ্গীতজ্ঞদের তালিকা

তথ্যসূত্র

বহিঃসংযোগ

জীবিত ব্যক্তি
১৯৪৮-এ জন্ম
ইরানি গায়ক
ইরানি পপ গায়ক
ইরানি সঙ্গীতশিল্পী-গীতিকার
মার্কিন গায়ক
১৯শ শতাব্দীর ইরানি সঙ্গীতজ্ঞ
মার্কিন যুক্তরাষ্ট্রে ইরানি অভিবাসী
মার্কিন যুক্তরাষ্ট্রে ইরানি বিপ্লবের নির্বাসিত
ইরানি বংশোদ্ভূত মার্কিন ব্যক্তি
তেহরানের গায়ক
ক্যালটেক্স রেকর্ডসের শিল্পী
২০শ শতাব্দীর ইরানি ব্যক্তি
ইরানি সুরকার
ইরানি গিটারবাদক
ইরানি পপ সঙ্গীতজ্ঞ
তেহরানের সঙ্গীতজ্ঞ
ফার্সি ভাষার সঙ্গীতশিল্পী
ইরানি চলচ্চিত্র অভিনেতা